ועדת העבודה, הרווחה והבריאות, כנסת 17, פרוטוקול מספר 462, 2008-06-17 09:00

יצחק גלנטי: שלום, אני פותח את ישיבת הוועדה.

רועי קרת: פרק י"ג בחוק הביטוח הלאומי קובע רשימה של זכויות למתנדב מוכר הנפגע במהלך התנדבותו.

רועי קרת: זה פרק שממומן מימון מלא של משרד האוצר.

רועי קרת: זה לא פרק ביטוחי, אין כנגדו גבייה של דמי ביטוח, והמוסד מבצע אותו.

רועי קרת: לפי סעיף 287 לחוק יש סמכות לשר הרווחה באישור ועדת העבודה והרווחה, לקבוע רשימה של מטרות שגוף שפועל לשם אחת מאותן המטרות, רשאי לפנות לשר ולהיות מוכר כגוף להפניית מתנדבים.

רועי קרת: אם כל הפרוצדורה הזו נעשתה, אז מתנדביו של אותו גוף מוכרים.

רועי קרת: כלומר, אם קרה להם משהו במהלך ההתנדבות הם מבוטחים באותו ביטוח שפרק י"ג נותן.

רועי קרת: מה שאנחנו מבקשים לעשות עכשיו, זה לכלול ברשימת אותן מטרות גם את המטרה של איכות הסביבה, הגנה על החי והצומח וכו'.

רועי קרת: בתקנה שאנחנו מביאים לכם יש מגבלה לגבי גופים שהם לא גופים ממשלתיים או סמי ממשלתיים.

רועי קרת: כדי שההתנדבות תוכר היא צריכה להיות כזו שהמתנדב הופנה אליה מראש, שתהיה ממוקמת בזמן ובמקום כדי שנדע בוודאות שאכן מדובר בפעולת התנדבות ולא במשהו אחר שנצבע כהתנדבות באופן רטרו אקטיבי.

יצחק גלנטי: מדוע זה יהיה נכון במקרה אחד ובמקרה אחר זה לא יהיה נכון?

רועי קרת: אני לא יכול לדבר על כל 22 המטרות שברשימה.

רועי קרת: רובן מאוד ישנות.

ג'ודי וסרמן: אנחנו מדברים על איכות הסביבה.

רועי קרת: אם אדם מתנדב לקק"ל, ייתכן שהוא יצא, פעל בהתנדבות וניקה את שביל חוצה ישראל, אבל יכול להיות גם שהוא הלך לטייל בשביל חוצה ישראל.

רועי קרת: לי לא תהיה שום דרך לדעת אם הוא עשה את זה או את זה.

רועי קרת: אם אדם יצא לטייל ונפגע במהלך אותו טיול, הוא יוכל לומר שזה היה במהלך התנדבותו.

רועי קרת: לי יהיה קשה מאוד לבדוק את זה.

רועי קרת: לכן, אני רוצה לדעת מראש שהוא אכן הופנה לשם אותה התנדבות.

רועי קרת: כך אני אדע אם מדובר בהתנדבות או במשהו אחר.

יצחק גלנטי: מה קורה אם הוא נשלח על ידי רשות מקומית והוא הלך לטייל ביום שבת?

יצחק גלנטי: נניח שיש אדם המתנדב במשמר אזרחי.

יצחק גלנטי: נניח שהוא הלך לטייל וראה איזשהו אירוע.

יצחק גלנטי: האם מחובתו להתערב באירוע?

יצחק גלנטי: מה קורה אם הוא התערב באירוע והוא נפגע?

יצחק גלנטי: האם יש לו הגנה או אין לו הגנה?

יצחק גלנטי: האם הוא מבוטח או לא מבוטח?

רועי קרת: אני לא יודע לומר לגבי המשמר האזרחי.

רועי קרת: זה לא בדיוק משטרת ישראל, ואני לא יודע אם הם מוכרים כמתנדבים.

רועי קרת: החוק קובע, שאם ההפניה היא על ידי משרד ממשלתי או מגוף שהוקבל בחוק למשרד ממשלתי, אז ההתנדבות היא מוכרת.

נאוה בן מאיר: איפה אתה רואה את ההבחנה בין הגוף הממשלתי לגוף הציבורי?

רועי קרת: בחוק.

רועי קרת: בסעיף 287 הרישא מתחילה כך: "גופים ממשלתיים, גופי סמי ממשלתיים, משרד ממשלתי, המוסד, רשות מקומית, הסתדרות ציונית, סוכנות יהודית או מאת גוף אחר שאישר השר לפי כללים...".

רועי קרת: לגבי הגופים הממשלתיים ההכרה היא בחוק.

רועי קרת: לגבי הגופים הלא ממשלתיים ההכרה היא של השר לפי תנאים וכללים שהוועדה אישרה, ולפי רצונו של השר.

רועי קרת: זה מה שהמחוקק החליט.

רועי קרת: ההבחנה היא בחוק.

רועי קרת: אני לא יכול לדבר על ההבחנה המהותית ולומר, במה שונה הסוכנות מהקרן הקיימת לישראל.

רועי קרת: המחוקק החליט, שהסוכנות היא גוף שיש לו מטרה הדומה למטרה של משרדי ממשלה.

רועי קרת: אנחנו נמצאים כאן עם בקשה לתיקון התקנות ושל רשימת המטרות, ולא של רשימת הגופים.

נאור ירושלמי: אני מייצג כאן את ארגון "חיים וסביבה" שהוא ארגון הגג של ארגוני איכות הסביבה בישראל.

נאור ירושלמי: בארגון הגג חברים קצת יותר מ-100 ארגונים סביבתיים, כאשר רובם המכריע מבוסס על פעילות התנדבותית.

נאור ירושלמי: אנחנו אלה שלפני שנתיים יזמנו את התוספת הזו, שתחילתה היתה בהצעת חוק פרטית, ולאחר מכן השר החליט שהוא יגיש את זה כתקנות.

נאור ירושלמי: איכות הסביבה איננה טרנד חולף אלא מהלך מרכזי בחברה הישראלית, כמו בכל העולם המערבי.

נאור ירושלמי: בארץ פועלים ארגונים סביבתיים ומתנדבים, שעוסקים באיכות סביבה, שמירת טבע והגנה על חיות הבר, גם במסגרת ארגונים מאוד גדולים כמו הקרן הקיימת לישראל ורשות הטבע.

נאור ירושלמי: להם יש גם מתנדבים לצד העובדים בשכר, וכך גם נאמני ניקיון שהם שלוחי המשרד להגנת הסביבה.

נאור ירושלמי: בנוסף, יש אלפים רבים של מתנדבים שעוסקים בפעילות שוטפת של שמירת טבע והגנה על הסביבה במסגרת ארגונים לא ממשלתיים, בהתנדבות.

נאור ירושלמי: הארגון הגדול ביותר הוא החברה להגנת הטבע, אבל ישנם גם ארגונים אחרים מפורסמים לא פחות, כמו אדם, טבע ודין, ועמותות מקומיות כמו "אזרחים למען סביבה בגליל" ופעילים של ארגון בשם "נגב בר קיימא".

נאור ירושלמי: כלומר, בכל רחבי הארץ הפעילות הזו מתקיימת.

נאור ירושלמי: בניגוד למה שעולה בתקשורת, הפעילות הזו לא מתחילה ולא מסתיימת בהפגנות.

נאור ירושלמי: מדובר בהרבה פעילות בשטח.

נאור ירושלמי: החקיקה הראשית מטילה מגבלות על גופים שיכולים להיכנס תחת חסות החוק, ועל אנשים שיכולים להיכנס תחת חסות החוק.

נאור ירושלמי: לא נחזור על המגבלות האלה, אבל הן כתובות בחוק.

נאור ירושלמי: זה דורש אישור, רישום מראש וצריך שיהיה סדר.

נאור ירושלמי: החוק מסדיר את זה, והדברים האלה ידועים לנו ומקובלים.

נאור ירושלמי: אני חושב, שזה לא ראוי להטיל סייגים נוספים רק על התחום של איכות סביבה.

יצחק גלנטי: האם ידעת על הסייגים האלה לפני הדיון בוועדה?

נאור ירושלמי: לא.

נאור ירושלמי: אני רואה את זה בפעם הראשונה.

נאור ירושלמי: הסייגים האחרים מוכרים לנו.

רועי קרת: המטרה הזו לא היתה קיימת קודם.

רועי קרת: אנחנו לא קובעים פה סייגים.

רועי קרת: אנו קובעים משהו שמעולם לא היה קבוע, וזו האפשרות שאיכות הסביבה תהיה מטרה מוכרת.

יצחק גלנטי: אנחנו יודעים שהמטרה היתה טובה ונכונה, על מנת לאפשר ביטוח לגופים מתנדבים אחרים.

רועי קרת: זו אופציה שלא קיימת היום.

יצחק גלנטי: הכוונה היא טובה, אבל מתעוררת השאלה מדוע המעמד של אלה שונה מהמעמד של אלה.

יצחק גלנטי: לכן, שאלתי את מר נאור האם הוא היה מודע להבדלים שבין התקנות לבין החקיקה.

יצחק גלנטי: רועי, אני מבקש לדעת, האם בטרם הוצאת את התקנות האלה אתם קיימת התייעצות עם הגופים הנוגעים בדבר?

יצחק גלנטי: האם הם הסכימו לנוסח הזה של הדברים?

רועי קרת: ודאי שלא.

רועי קרת: אני לא מכיר את מר נאור, הוא לא מכיר אותי, והוא לא ביקש ממני את התקנות האלה.

רועי קרת: מי שביקש ממני את התקנות, הוא השר לשעבר זבולון אורלב.

רועי קרת: הוא הציע את הנושא הזה כהצעת חוק פרטית, והפנה את תשומת ליבנו לעניין.

רועי קרת: איתו דיברנו, ואיתו סיכמנו את הנוסח.

רועי קרת: הנוסח הזה מסוכם איתו.

רועי קרת: אני לא מכיר את הגופים, ואני לא יכול להגיד עם הסוכנות זה כמו קק"ל ואם קק"ל זה כמו החברה להגנת הטבע.

רועי קרת: אני לא יכול לפנות לגופים כאשר אני לא מכיר אותם.

רועי קרת: מי שפנה אלינו הוא חה"כ אורלב ושר הרווחה הרצוג.

רועי קרת: איתם דיברנו, ואיתם סיכמנו את התקנות.

רועי קרת: שר הרווחה הוא זה שחותם על התקנות ולא הארגונים.

יצחק גלנטי: הכל טוב ויפה, אבל ההיגיון בדברים לא מסתדר.

ג'ודי וסרמן: אם נכון לגבי גופים שהוכרו, כמו קק"ל וגופים אחרים, לצמצם בזמן ובמקום, מאחר ואולי קיים חשש שאנשים יעשו את זה גם אם לא נשלחו לפעילות ספציפית, למה זה לא נכון לגבי מי שנשלח על ידי רשות מקומית.

ג'ודי וסרמן: יכול להיות שגם מי שמתנדב ברשות מקומית יכול גם כן לטייל בשבת ולעשות משהו שהוא לא נשלח לעשות ולהיות מבוטח.

ג'ודי וסרמן: למה יש הבחנה בין אלה ובין אלה?

ג'ודי וסרמן: אם אין הצדקה לצמצם בזמן ובמקום, הרי שזה נכון לגבי כל הגופים.

ג'ודי וסרמן: אם אין הצדקה לצמצם בזמן ובמקום, הרי שזה לא נכון לגבי הגופים האלה וגם לא לגבי הגופים שהוכרו בחוק.

רועי קרת: בנוסח הראשון שאנחנו כתבנו והצגנו לזבולון אורלב, חשבנו להחיל את הצמצום הזה לגבי כולם.

רועי קרת: זו הפשרה שהגענו אליה.

רועי קרת: המחוקק הכיר בשני סוגים של גופים, כאלה שהוא שם בצד הגופים הממשלתיים, וכאלה שנמצאים בצד האחר.

רועי קרת: על אלה שנמצאים בצד האחר יש עוד תנאים ומגבלות שאין על הגופים הממשלתיים, שאין על הרשויות המקומיות.

רועי קרת: זו ההבחנה שהמחוקק הראשי עושה.

רועי קרת: אני מבין שיש הערה על ההבחנה הזו, אולי צריך לתקן את סעיף 287, אבל אנחנו לא נמצאים שם.

רועי קרת: אנחנו נמצאים בתקנות.

ג'ודי וסרמן: אפשר לתקן זאת בתקנות, כך שההבחנה תחול על כולם או לא תחול בכלל.

רועי קרת: אז הוועדה תציע, והשר יבחן.

רועי קרת: יכול להיות שהתוצאה תהיה שלא תהיינה תקנות בכלל.

רועי קרת: את זה צריך לקחת בחשבון.

רועי קרת: צריך לזכור, שמדובר פה בכסף והוא לא כסף שלנו.

יצחק גלנטי: זה שמדובר בכסף, זה בסדר.

יצחק גלנטי: אני עוד לא שמעתי על ביטוח שלא עולה כסף.

רועי קרת: אני רוצה להבהיר, שזה לא כסף של ביטוח לאומי.

רועי קרת: זה כסף שיוצא במישרין מקופת האוצר.

רועי קרת: זה לא כסף שגובים כנגדו דמי ביטוח.

יצחק גלנטי: עולה הרבה יותר כסף לא לבצע את ההתנדבות הזו.

יצחק גלנטי: האלטרנטיבה היא הרבה יותר גרועה.

יצחק גלנטי: אם לא נמצא את הכסף לזה, נצטרך למצוא כסף לאלטרנטיבה אחרת.

נאוה בן מאיר: אנחנו יזמנו את הצעת החוק דרך חה"כ זבולון אורלב והשדולה.

נאוה בן מאיר: כיום אכן מדובר בסכום מאוד ניכר ובשעות רבות מאוד שמתנדבים עושים בכל מיני רשויות, שמכניסות למדינה המון כסף.

נאוה בן מאיר: רבים מן המתנדבים האלה הם ללא ביטוח.

נאוה בן מאיר: אני לא רואה בחוק את ההבחנה שרועי עושה.

נאוה בן מאיר: החוק מדבר על אותה הפניה גם אם מדובר על משרד ממשלתי וגם על גוף ציבורי.

רועי קרת: אם זה היה אותו דבר, לא היה צריך לכתוב את כל הפירוט הזה.

רועי קרת: את הגוף הפרטי, את אותה עמותה, השר צריך לאשר.

נאוה בן מאיר: נכון.

נאוה בן מאיר: השר צריך לאשר את הגוף הציבורי.

רועי קרת: לגבי הגופים האחרים זה אוטומטי.

רועי קרת: כאשר השר מאשר, הוא רשאי להתנות את האישור שלו בתנאים וכללים, שהוועדה מאשרת אותם.

רועי קרת: כל הסעיף הזה לא חל על גופים ממשלתיים.

נאוה בן מאיר: ההפניה המוקדמת חלה על כולם.

רועי קרת: אני לא מדבר על ההפניה.

רועי קרת: אני מדבר על ההבדלים.

זבולון אורלב: התקנות הן תולדה של הצעת חוק שהגשתי לתקן את חוק הביטוח הלאומי, כיוון שהתברר שבחוק ביטוח מתנדבים המתנדבים שעוסקים באיכות הסביבה, הגנה על הטבע, לא מבוטחים.

זבולון אורלב: היו דיונים עם המוסד לביטוח הלאומי והשר, ונשאלה השאלה האם נכון לתקן את החוק או לתקן את התקנות.

זבולון אורלב: בסופו של דבר סיכמנו שהתקנות יתוקנו.

זבולון אורלב: אני רוצה להודות לשר הרצוג ולאנשי הביטוח הלאומי שפעלו בזריזות באופן יחסי.

זבולון אורלב: אני כבר אומר לאדוני, שיש עוד הצעות לתיקון תקנות בדרך.

זבולון אורלב: דרך הצעת החוק הזו התברר שיש עוד כמה תחומים של מתנדבים, שעדיין לא מסודרים.

זבולון אורלב: הנוסח הזה סוכם יחד איתי, ועלי הוא מקובל.

יצחק גלנטי: קודם לא היית נוכח.

יצחק גלנטי: השאלה שעלתה פה, היא מדוע יש פה איפה ואיפה.

יצחק גלנטי: על גופים ממשלתיים אין מגבלה, אבל על גופים התנדבותיים יש מגבלה כך שהביטוח יחול עליהם רק במקום ובזמן מסוים.

זבולון אורלב: זה ההבדל בין הנושאים המוזכרים בחוק, לבין הנושאים המוזכרים בתקנות.

ג'ודי וסרמן: לא.

ג'ודי וסרמן: זו הפעם הראשונה שנעשית ההבחנה הזו.

זבולון אורלב: אז לא הייתי ער לכך.

יצחק גלנטי: אנחנו לא חלוקים בדעתנו, על כך שצריך לבצע את הביטוח.

זבולון אורלב: איפה את רואה את זה?

ג'ודי וסרמן: בסיפה שאומרת: "והם יחולו על פעילות התנדבותית שבוצעה בזמן ובמקום.

ג'ודי וסרמן: .."

זבולון אורלב: אני רואה שנאמר: "שמיקומם ומועדם נקבעו מראש".

ג'ודי וסרמן: זאת ההגבלה.

ג'ודי וסרמן: בעוד שאם ההתנדבות נעשית מטעם גוף ממשלתי, מוסד ציבורי, ממשלה, רשות מקומית, היא לא חייבת להיות מוגבלת בזמן ובמקום.

זבולון אורלב: מי כן מוגבל?

ג'ודי וסרמן: מתנדב שהופנה על ידי גוף ציבורי.

זבולון אורלב: באילו תחומים אין הגבלה כזו?

נאור ירושלמי: בכל שאר התחומים.

זבולון אורלב: בישיבה שהתקיימה אצל השר, הסבירו לי שההגבלה הזו חלה על כולם.

יצחק גלנטי: לא.

יצחק גלנטי: אם כך, נתת הסכמתך בתום לב.

אלמוג חכמון: אני מרשות הטבע והגנים.

אלמוג חכמון: אנחנו מאוד בעד הסיטואציה, אבל יש לנו בעיה שלא ניתן לאכוף את זה מבחינתנו.

אלמוג חכמון: אני לא יודע מתי להגדיר שמתנדב עושה עבודת התנדבות.

רועי קרת: אם אתה לא תדע, אז איך אני אדע?

אלמוג חכמון: אני יודע, אבל אני לא אוכל להגדיר כמות כאשר פלוני יוצא ביום חמישי.

רועי קרת: אם אתה לא יודע, על אחת כמה וכמה שאני לא אדע.

אלמוג חכמון: אני יודע, שיש לי מתנדב שפועל במסגרת מסוימת.

יצחק גלנטי: אני אתן דוגמא.

יצחק גלנטי: אני חבר בחברה להגנת הטבע.

יצחק גלנטי: אני הולך לטייל ביום שבת על שפת הים, ואני מוצא גבר עם הילד שלו מנפצים בקבוקים על הסלעים בחוף אכזיב.

יצחק גלנטי: אני ניגש אליו ושואל אותו מדוע הוא עושה את הדבר הזה, כי הרי הבן שלו ייכנס למים וידרוך על השברים.

יצחק גלנטי: אתם יודעים איזו תשובה קיבלתי?

יצחק גלנטי: הוא אמר לי: "מי שמך, מה אתה שוטר?

יצחק גלנטי: תעוף אם אתה לא רוצה לקבל בקבוק בראש".

יצחק גלנטי: קיפלת זנב ונעלמתי מהשטח.

יצחק גלנטי: אם אני הייתי נפגע כמתנדב בסיטואציה הזו, הייתי מכוסה?

יצחק גלנטי: לפי הנאמר פה, לא הייתי מכוסה.

יצחק גלנטי: אם הייתי מתנדב של הרשות המקומית, הביטוח היה מכסה אותי.

יצחק גלנטי: למה יש איפה ואיפה?

זבולון אורלב: מה מסביר המוסד לביטוח הלאומי?

ןילמה מאור: הוא אומר שזה הסיכום איתך.

זבולון אורלב: האם אתה סיכמת איתי שזה יהיה כך?

רועי קרת: אני לא הייתי בישיבה אצל השר, אבל הייתי בישיבה אצלך בחדר.

רועי קרת: הנוסח שמופיע פה, הוא הנוסח שהראיתי לך כאשר ישבתי איתך.

רועי קרת: אני הסברתי למה פה צריך את המגבלה הזו.

רועי קרת: יכול להיות שצריך להחיל את המגבלה הזו גם על הרשויות המקומיות.

רועי קרת: יושבים פה נציגים של המשרד לאיכות הסביבה, ויכול להיות שצריך להחיל את המגבלה הזו גם על המשרד לאיכות הסביבה.

רועי קרת: אני לא מסביר למה עליהם לא חלה המגבלה.

רועי קרת: אני מסביר, למה צריך את המגבלה.

רועי קרת: זה נכון שיהיו מקרים שיישארו בחוץ כתוצאה מהמגבלה הזו, אבל היא באה לאפשר לנו לעשות גדר בהתחשב בשותפים שלנו בביצוע החוק, אלה שמשלמים עליו.

רועי קרת: אמר פה החבר מרשות הטבע והגנים, שהוא בעצמו לא יודע מתי האנשים שלו מתנדבים.

רועי קרת: על אחת כמה וכמה שאני לא אדע.

רועי קרת: אם יבוא מישהו ויאמר שהוא נפגע בהתנדבות, לא תהיה לי ברירה ואני אצטרך להאמין לו.

רועי קרת: זה יכול להיות בסדר, אבל זה עולה כסף.

רועי קרת: לכן, צריך לשאול גם את השותפים השקטים, אלה שמשלמים.

אלמוג חכמון: הבעיה היא, שאתה מגביל גם אותנו בתור רשות הטבע והגנים הלאומיים.

רועי קרת: אני מגביל את כולם.

רועי קרת: האם אתם לא יחידת סמך של משרד ממשלתי?

אלמוג חכמון: אנחנו יחידה של המשרד לאיכות הסביבה.

רועי קרת: אז אתם לא מוגבלים.

יצחק גלנטי: אנחנו לא דנים בבעיה ספציפית.

יצחק גלנטי: אני לא דן כעת על הרשות לגנים הלאומיים.

יצחק גלנטי: אני מחפש את הפתרון שיהיה בו הגיון.

רועי קרת: אם נחיל את המגבלה על כולם, האם זה יהיה מקובל על הוועדה?

רועי קרת: אם כך, אני אחזור לשר.

רועי קרת: החבר ממשרד האוצר יושב ושותק, אבל אני יודע שזה לא יעבור בדרך אחרת.

יצחק גלנטי: אני רוצה לתת זכות דיבור לנציג האוצר.

דב בארי: כולנו מודעים לחשיבות של התקנות האלה.

דב בארי: הזכיר פה הנציג, שזה לא משהו חולף.

דב בארי: באמת יש ראייה לצמיחה ברת קיימא.

דב בארי: אולי יש פה מקום לעגן מעטפת ביטוחית דרך תקנות הביטוח הלאומי, דרך תקנות המתנדבים, כי לצורך זה הן נועדו.

דב בארי: זו המטרה של החוק, לאפשר לאנשים שפועלים בהתנדבות לפעול בצורה חופשית והגיונית.

דב בארי: לי נודע רק אתמול על קיומן של התקנות.

דב בארי: לא נעשתה שום היוועצות איתנו.

יצחק גלנטי: לכן, אתה גם לא יכול לומר מהי העלות התקציבית.

דב בארי: לצערי הדברים כרגע מתגלגלים למצב, שבו כל אדם שנפגע באיזושהי פעילות בטבע יהיה מוגן.

נאור ירושלמי: לא כל אדם.

נאור ירושלמי: יש מגבלות בחוק.

נאור ירושלמי: מדובר על מתנדב רשום בארגון מוכר.

נאור ירושלמי: יש מגבלות בחוק הראשי.

דב בארי: אנחנו מדברים על מאות אלפים כאלה.

נאוה בן מאיר: חייבת להיות הפניה מראש של מתנדב רשום.

נאור ירושלמי: בארגון מוכר שאושר מראש.

דב בארי: לצורך העניין, ההכללה של גוף ציבורי ללא מיקוד, זמן ויעד, הוא משהו שלא יכול להיות מקובל עלינו.

דב בארי: כמו שאמרתי, זה יוצר תסבוכת בלתי אפשרית, שלפיה כל מתנדב יהיה מבוטח ללא קשר לסיטואציה בה הוא נמצא.

דב בארי: לא לזה נועד החוק הזה.

דב בארי: מטרת החוק נועדה לתת סיוע בזמן התנדבות.

דב בארי: כאשר אנו לא יודעים מה קורה ומהי המעטפת, אנחנו לא יכולים לאשר זאת.

זבולון אורלב: אני מוכרח לומר, שאני ממש מופתע.

זבולון אורלב: בשיחה איתך, אני לא הבנתי שמדובר בהחרגה של המתנדבים האלה בשונה מכל יתר המתנדבים של תקנות הביטוח.

זבולון אורלב: בוודאי לא כך נאמר בישיבה אצל השר.

זבולון אורלב: אני מבין שהשר הוא המעצור כאן.

זבולון אורלב: בתקנות נאמר, כי מי שמתנדב בקליטת עולים מבוטח בביטוח מתנדבים.

זבולון אורלב: שם אין את ההגבלה של מיקומה ומועדה נקבעו מראש.

זבולון אורלב: כך גם לגבי ביאור הבארות, הנחלת הלשון, טיפול בילדים ובנוער, טיפול במשפחות שכולות.

זבולון אורלב: אם אזרח הולך ועוזר למשפחה שכולה, הוא לא נרשם מראש.

זבולון אורלב: נניח והוא ליווה את המשפחה לאיזושהי פעילות וחס וחלילה קרה משהו, הוא מבוטח.

זבולון אורלב: כל הפעילויות האחרות, כמו גמילה מסמים, מניעת עבריינות, שיקום אסירים וכו' לא מוחרגות.

זבולון אורלב: למה מחריגים דווקא את הפעילות הזו?

זבולון אורלב: אין לי התנגדות שאת כל הפעילויות האלה תחריגו.

זבולון אורלב: תביאו הצעה, וידונו בה בוועדת העבודה.

זבולון אורלב: אני אתנגד לה.

זבולון אורלב: לא זאת היתה הכוונה.

זבולון אורלב: למה עושים את הדבר הזה?

זבולון אורלב: במה זה שונה מיתר תחומי ההתנדבות?

רועי קרת: אני רוצה להבהיר, שאם נציגי האוצר יסירו את ההתנגדות, אנחנו נמחק את הסעיף.

זבולון אורלב: אני חושב שאני אחזור לרעיון של החוק.

רועי קרת: כל הרשימה הזו, זולת סעיף 1, היא מאוד ישנה.

רועי קרת: מדובר בסוגי התנדבויות שפחות אפשר לעשות אותם לצרכי הנאה.

רועי קרת: כאשר אדם מתנדב לצרכי בארות, אני לא צריך לשאול אותו את מי הוא הלך ללמד.

רועי קרת: כאשר אנחנו מדברים על פעילות למען הסביבה, יש לי יותר חשש שיתערבו אינטרסים של הפעילות ההתנדבותית עם האינטרסים האישיים.

רועי קרת: קשה לי להפריד ביניהם.

רועי קרת: אם האיש ששולח את המתנדבים לא יודע בעצמו מתי הם הולכים ולאן הם הולכים, בטח שאני לא אדע.

רועי קרת: אני לא אוכל להבחין בין טיול לבין התנדבות.

נאור ירושלמי: זו חוסר הבנה של העניין.

נאור ירושלמי: גם חלק מליווי משפחות שכולות זה טיול בטבע.

אבי סלומה: אני חבר בקהילה נגישה.

אבי סלומה: קהילה נגישה זה לא גוף ממשלתי.

אבי סלומה: אני גם נכה וגם עם מוגבלויות נוספות.

אבי סלומה: מה קורה אם אדם כמוני הולך לראות אם דרך מסוימת נגישה, ולא מטעם העירייה?

בנימין חנוך: אנחנו נבקש להוסיף להגנה על חיות הבר גם הגנה על בעלי חיים, לרבות חיות הבר.

בנימין חנוך: הפעילות תהיה לא רק פעילות למען איכות הסביבה, שמירת הטבע והגנה על חיות הבר, אלא פעילות למען איכות הסביבה, שמירת הטבע והגנה על בעלי החיים לרבות חיות הבר.

בנימין חנוך: הבנו מהמוסד לביטוח הלאומי שאין להם בעיה להוסיף את זה.

יצחק גלנטי: אני מבקש להתייחס לנושא.

יצחק גלנטי: מה דעתך להבחנה שעושה המוסד לביטוח הלאומי?

בנימין חנוך: כמו שנאמר, במקור זו היתה הצעת חוק.

יצחק גלנטי: הצעת החוק ירדה בשלב זה מהפרק.

בנימין חנוך: מבחינתו כמשרד להגנת הסביבה שיהיה לכול המתנדבים ביטוח.

זבולון אורלב: חבל שלא נלחמתם על זה, גם לא בישיבה אצל השר.

זבולון אורלב: האם למוסד לביטוח הלאומי יש נתונים לגבי מספר התביעות הוגשו בשנה האחרונה?

רועי קרת: יש 400 מתנדבים שהגישו תביעות, אבל זה על בסיס הקיים.

אלמוג חכמון: מתוך כמה מתנדבים?

רועי קרת: אין לי מושג.

רועי קרת: אני לא יכול לדעת אם מי מפנים הרשויות המקומיות והגופים הציבוריים.

יצחק גלנטי: כמה זה לשנה?

רועי קרת: זה יוצא 4,000,000 שקלים.

רועי קרת: אם אנחנו מדברים גם על מתנדבים בתחום איכות הסביבה, זה יכול להכניס עוד אנשים.

רועי קרת: אני לא יודע כמה ייכנסו למסגרת הזו, ואני לא יכול להעריך כמה ייפגעו במהלך ההתנדבות ויגישו תביע לביטוח הלאומי.

יצחק גלנטי: האם ניתן למדוד את הפעילות שנעשתה במסגרת אותה התנדבות, שלאחר מכן הגיעו למצב הגשת התביעה?

יצחק גלנטי: בוא נניח שבמסגרת אותן תביעות ההתנדבות הזו לא היתה.

יצחק גלנטי: הרי היה נגרם נזק למערכת.

רועי קרת: אתה מדבר על החיסכון כתוצאה מההתנדבות.

יצחק גלנטי: כן.

יצחק גלנטי: אולי בואו נוותר בכלל על המתנדבים?

יצחק גלנטי: אולי כל זה יוצר עומס על המערכת?

רועי קרת: אני לא יכול לומר.

רועי קרת: זו אולי שאלה מעניינת למערכת המחקר והמידע.

זבולון אורלב: למה הוספתם את ההגבלה של "מועדה"?

זבולון אורלב: מה זה "מועדה"?

רועי קרת: זמן.

זבולון אורלב: אם רשות הטבע והגנים קראה למתנדבים לבוא ולנקות נחל מסוים.

רועי קרת: אז היא קבעה גם יום מסוים, ואז אין בעיה.

זבולון אורלב: לא.

זבולון אורלב: לא קבעו אם זה יהיה ביום ראשון אחר הצהריים או בבוקר.

זבולון אורלב: לא קבוע אם זה יהיה ביום ראשון או ביום שני.

זבולון אורלב: הם אמרו שכל בית ספר או כל תנועת נוער תקבע לעצמה את המועד.

זבולון אורלב: אתה יוצר פה מצב שהוא בלתי אפשרי.

זבולון אורלב: לדעתי, מחמיצים פה את המטרה העיקרית של הדבר הזה.

זבולון אורלב: המהות של הפעילות של הגנת הטבע והסביבה היא אחרת.

זבולון אורלב: לא כל פעולה היא פעולה צבאית עם לו"ז ועם מטה מאורגן שקובע את המיקום והמועד.

זבולון אורלב: זה לא עובד ככה.

זבולון אורלב: אני ממש מופתע.

זבולון אורלב: יכול להיות שאני לא שמתי לב, כי אני הייתי שבוי בקונספציה של הפגישה עם השר.

זבולון אורלב: אני מציע שלא לאשר את התקנות היום, וליזום פגישה נוספת עם השר.

זבולון אורלב: אני חושב, שאני יכול לשכנע את השר לרדת מזה, אלא אם כן הגופים הירוקים אומרים לי להעביר את זה בכל זאת.

אלמוג חכמון: אנחנו נשמח להיות נוכחים בפגישה עם השר, כי לא היינו נוכחים ולא הבענו את דעתנו.

נאור ירושלמי: זה נכון גם לגבי ארגוני הסביבה.

רועי קרת: גם אני לא הייתי בפגישה אצל השר.

אלמוג חכמון: אנחנו גילינו את הנושא הזה רק אתמול.

אלמוג חכמון: אולי ניתן לפתור את הבעיה בדרך הגבלת מספר המתנדבים פר ארגון.

יצחק גלנטי: יש לנו היום כמה אופציות.

יצחק גלנטי: האופציה הראשונה היא שחה"כ אורלב יגיד שהוא חוזר להצעת החוק שלו.

יצחק גלנטי: האופציה השנייה הקיימת, היא לבוא ולומר שפה פתחנו פתח לכך שפעילויות מסוימות של המתנדבים יהיו מבוטחים, כאשר באיזשהו יום אנחנו נרחיב את הסדק הזה.

יצחק גלנטי: ישנה אופציה נוספת, והיא לאשר את התקנות ומאידך שחה"כ אורלב יגיש את הצעת החוק שלו.

יצחק גלנטי: אופציה נוספת היא להחזיר את התקנות לשר, ומאפשרים לו לקיים התייעצות עם המציע במשך שבועיים.

יצחק גלנטי: אני מבקש לשאול את עו"ד אלמוג, מה הוא חושב.

נאור ירושלמי: בעינינו המטרה המרכזית היא להכניס לחוק את הנושא.

יצחק גלנטי: לחוק או לתקנות?

נאור ירושלמי: לתקנות.

נאור ירושלמי: המטרה היא להכניס את המטרה הנוספת של הגנת הסביבה ושמירת טבע והגנה על חיות הבר וחיות הבית.

נאור ירושלמי: המטרה הזו היא מאוד חשובה.

נאור ירושלמי: אנחנו מסתייגים מההחרגה של התחום הזה.

נאור ירושלמי: זו זכותה של הממשלה להחליט שהיא מחריגה את כל התחומים ומשנה את כל החוק.

נאור ירושלמי: נגד זה אנחנו נרצה להיאבק בהמשך, אבל חשוב קודם כל להכניס את המטרה הנוספת לתוך החוק, ולהודות לחה"כ אורלב על כך שהוא פתח את הדלת כדי לתקן את המעוות.

רמה חפץ: אני מנהלת אגף משאבי אנוש בקרן קיימת, ומנסה להתמודד עם הנושא של מתנדבים.

רמה חפץ: יש לנו אינסוף של מתנדבים שרוצים להשתתף בהגנה על הסביבה, וחשוב לנו מאוד לפתוח את זה גם לתחום הסביבה.

רמה חפץ: לא ברור לנו מדוע מופיעה הסוכנות וקרן היסוד ואנחנו לא, אבל בינתיים הנושא של הגנת הסביבה חשוב לנו ביותר.

זבולון אורלב: ב-8 ביולי יש את יום המתנדבים בכנסת.

זבולון אורלב: ידוע לי, שגם בוועדה הזו מתוכנן דיון בנושא המתנדבים.

זבולון אורלב: אני מציע, שנדחה את ההצבעה לתאריך הזה.

זבולון אורלב: עד אז אני מקבל על עצמי ליזום דיון עם השר.

זבולון אורלב: אז או שנאשר את התקנות כמו שהממשלה מציעה, או שיהיה תיקון להצעה.

יצחק גלנטי: ההצעה של חה"כ אורלב מתקבלת על ידי הוועדה.

יצחק גלנטי: תודה רבה, הישיבה נעולה.